ELŐTERJESZTÉS

**a Gazdasági és Városstratégiai Bizottság 2018. április 23-i ülésére**

**Javaslat a Szombathelyi Sportközpont és Sportiskola Nonprofit Kft. 2018. évi üzleti tervének elfogadására**

A Tisztelt Bizottság a Szombathelyi Sportközpont és SportiskolaNonprofit Kft. 2018. évi üzleti tervét az április 10-i rendkívüli ülésén nem fogadta el, hanem annak meghatározott szempontok szerinti átdolgozását kérte a társaság ügyvezetőjétől.

Az ügyvezető a bizottsági ülésen elhangzottaknak megfelelően elkészítette a módosított üzleti tervet, amely mellé csatolt egy tájékoztatót azon kérdések megválaszolására, amelyek az ülésen elhangzottak, de az üzleti tervhez nem kapcsolódnak.

A társaság 2018. évi üzleti terve az előterjesztés 1. számú, a tájékoztató a 2. számú melléklete, amelyek terjedelmükre tekintettel elektronikus úton kerülnek megküldésre, elérhetőek és letölthetőek a www.szombathely.hu honlapon a „Bizottság / e-bizottság/ 2018” menüpont alatt.

A társaság felügyelőbizottsága a társaság 2018. évi üzleti tervét elfogadta.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2018. április „ ”**

 **/: Dr. Puskás Tivadar :/**

**Határozati javaslat**

**…./2018. (IV. 23.) GVB. számú határozat**

1. A Gazdasági és Városstratégiai Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) számú rendelet 19. § (1) bekezdés b) pont bf) alpontjában kapott hatáskörében eljárva a Szombathelyi Sportközpont és SportiskolaNonprofit Kft. 2018. évi üzleti tervét 135.000 eFt önkormányzati támogatással jóváhagyja, amennyiben a Jogi és Társadalmi Kapcsolatok Bizottsága azzal az előterjesztésben foglaltak szerint egyetért.
2. A Gazdasági és Városstratégiai Bizottság a Szombathelyi Sportközpont és SportiskolaNonprofit Kft. által, a 2018. április 10-i ülésen elhangozott kérdésekre vonatkozóan elkészített tájékoztatót elfogadja.

**Felelős**:

Lendvai Ferenc, a Gazdasági és Városstratégiai Bizottság elnöke

Dr. Károlyi Ákos jegyző

(a végrehajtásért: Lakézi Gábor, a Városüzemeltetési Osztály vezetője

 Karácsony Krisztina, a társaság ügyvezetője)

**Határidő:** azonnal